CELEX: 22021D1887
Language: el
Date: 2021-10-08 00:00:00
Title: Απόφαση αριθ. 2/2021 της Επιτροπής Σύνδεσης στη σύνθεσή της για τα εμπορικά θέματα της 8ης Οκτωβρίου 2021 για τη θετική αξιολόγηση της φάσης 1, όπως ορίζεται στο παράρτημα XVI-B της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου [2021/1887]

29.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 386/40
               
            
         ΑΠΟΦΑΣΗ αριθ. 2/2021 ΤΗΣ ΕΠΙΤΡΟΠΗΣ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ
         της 8ης Οκτωβρίου 2021
         για τη θετική αξιολόγηση της φάσης 1, όπως ορίζεται στο παράρτημα XVI-B της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου [2021/1887]
         Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,
         Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου και ιδίως το άρθρο 146,
         Εκτιμώντας τα ακόλουθα:
         
                     (1)
                  
                  
                     Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («συμφωνία») υπογράφτηκε στις 27 Ιουνίου 2014 και τέθηκε σε ισχύ την 1η Ιουλίου 2016.
                  
               
                     (2)
                  
                  
                     Το προοίμιο της συμφωνίας αναγνωρίζει τη δέσμευση της Γεωργίας να εναρμονίσει σταδιακά τη νομοθεσία της με εκείνη της Ένωσης στους σχετικούς τομείς, βάσει της συμφωνίας, και να την εφαρμόσει αποτελεσματικά, συμβάλλοντας έτσι στην παροχή των ωφελημάτων της στενότερης πολιτικής σύνδεσης και της οικονομικής ολοκλήρωσης της Γεωργίας με την Ένωση σε όλους τους πολίτες της Γεωργίας, συμπεριλαμβανομένων των κοινοτήτων που είναι διχασμένες λόγω συγκρούσεων.
                  
               
                     (3)
                  
                  
                     Σύμφωνα με το άρθρο 147 της συμφωνίας, τα μέρη της συμφωνίας συμφωνούν ότι το πραγματικό και αμοιβαίο άνοιγμα των αντίστοιχων αγορών τους πρέπει να επιτευχθεί σταδιακά και ταυτόχρονα.
                  
               
                     (4)
                  
                  
                     Σύμφωνα με το άρθρο 146 της συμφωνίας, η Γεωργία οφείλει να διασφαλίσει ότι η νομοθεσία της για τις δημόσιες συμβάσεις θα προσεγγίσει σταδιακά το ενωσιακό κεκτημένο στον τομέα των δημόσιων συμβάσεων και ότι η προσέγγιση με το ενωσιακό κεκτημένο θα πραγματοποιηθεί σε διαδοχικές φάσεις, όπως ορίζεται στον πίνακα του παραρτήματος XVI-B της συμφωνίας.
                  
               
                     (5)
                  
                  
                     Σύμφωνα με το άρθρο 146 της συμφωνίας, η Επιτροπή Σύνδεσης στη σύνθεσή της για τα εμπορικά θέματα λαμβάνει απόφαση για καθεμία από τις φάσεις που ορίζονται στο παράρτημα XVI-B της συμφωνίας, βάσει θετικής αξιολόγησης από την εν λόγω επιτροπή.
                  
               
                     (6)
                  
                  
                     Το παράρτημα XVI-B της συμφωνίας καθορίζει τις απαιτήσεις που πρέπει να πληρούνται από τη Γεωργία για την ολοκλήρωση της φάσης 1,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διατυπώνεται ευνοϊκή γνώμη σχετικά με τον αναλυτικό χάρτη πορείας που εγκρίθηκε από την κυβέρνηση της Γεωργίας με το διάταγμα αριθ. 536 της 31ης Μαρτίου 2016 της κυβέρνησης της Γεωργίας «Σχετικά με τις προγραμματισμένες αλλαγές στον τομέα των δημόσιων συμβάσεων που προβλέπονται σύμφωνα με τις υποχρεώσεις μεταξύ της Γεωργίας και της ΕΕ εντός του πεδίου εφαρμογής της συμφωνίας για τη σφαιρική και σε βάθος ζώνη ελεύθερων συναλλαγών (DCFTA)», όπως τροποποιήθηκε με τα διατάγματα αριθ. 154, της 22ας Ιανουαρίου 2018, και αριθ. 974, της 12ης Ιουνίου 2020, της κυβέρνησης της Γεωργίας.
         
         
            Άρθρο 2
            Διατυπώνεται θετική αξιολόγηση όσον αφορά την ολοκλήρωση από τη Γεωργία της φάσης 1, όπως ορίζεται στο παράρτημα XVI-B της συμφωνίας, με βάση τους λόγους που παρέχονται στο παράρτημα της παρούσας απόφασης.
         
         
            Άρθρο 3
            Η παρούσα απόφαση συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και γεωργιανή γλώσσα και όλα τα κείμενα είναι εξίσου αυθεντικά.
         
         
            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 8 Οκτωβρίου 2021.
            
               
                  Για την Επιτροπή Σύνδεσης στη σύνθεσή της για τα εμπορικά θέματα
               
               
                  Ο Πρόεδρος
               
               Genadi ARVELADZE
            
            
               
                  Οι Γραμματείς
               
               Mariam GABUNIA
               Rikke MENGEL-JØRGENSEN
            
         
      
      
         
            ΠΑΡΑΡΤΗΜΑ
            Σύμφωνα με το παράρτημα XVI-B της συμφωνίας, που αναφέρεται στο κεφάλαιο 8 σχετικά με τις δημόσιες συμβάσεις, πρέπει να πληρούνται οι ακόλουθες απαιτήσεις για την ολοκλήρωση της φάσης 1:
            
                        1)
                     
                     
                        Εφαρμογή των ακόλουθων διατάξεων της συμφωνίας:
                        
                                    α)
                                 
                                 
                                    του άρθρου 143 παράγραφος 2·
                                 
                              
                                    β)
                                 
                                 
                                    του άρθρου 144 της συμφωνίας·
                                 
                              
                  
                        2)
                     
                     
                        συμφωνία σχετικά με τη στρατηγική για τη μεταρρύθμιση που προβλέπεται στο άρθρο 145 της συμφωνίας.
                     
                  
               Απαίτηση (1)(α):
            
            Ως προς το πρώτο μέρος της πρώτης απαίτησης, το άρθρο 143 παράγραφος 2 αναφέρει ότι
            «η Γεωργία ορίζει ειδικότερα:
            
                        α)
                     
                     
                        εκτελεστικό όργανο σε επίπεδο κεντρικής διοίκησης, στο οποίο ανατίθεται η διασφάλιση συνεκτικής πολιτικής και η εφαρμογή της σε όλους τους τομείς που συνδέονται με τις δημόσιες συμβάσεις. Το όργανο αυτό θα διευκολύνει και θα συντονίζει την εφαρμογή του παρόντος κεφαλαίου και θα κατευθύνει τη διαδικασία της σταδιακής προσέγγισης με το ενωσιακό κεκτημένο, όπως ορίζεται στο παράρτημα XVI-Β της παρούσας συμφωνίας·
                     
                  
                        β)
                     
                     
                        ένα αμερόληπτο και ανεξάρτητο όργανο στο οποίο ανατίθεται η επανεξέταση των αποφάσεων που λαμβάνουν οι αναθέτουσες αρχές ή οντότητες κατά τη σύναψη των συμβάσεων. Στο πλαίσιο αυτό, “ανεξάρτητο” σημαίνει ότι το εν λόγω όργανο αποτελεί δημόσια αρχή, χωριστή από όλες τις αναθέτουσες οντότητες και τους οικονομικούς φορείς. Οι αποφάσεις που θα λαμβάνει το εν λόγω όργανο είναι δυνατό να υπόκεινται σε δικαστικό έλεγχο.».
                     
                  Η απαίτηση κατά το άρθρο 143 παράγραφος 2 στοιχείο α) της συμφωνίας εκπληρώθηκε στις 23 Απριλίου 2014 με το διάταγμα αριθ. 306 της κυβέρνησης της Γεωργίας.
            Το κεντρικό εκτελεστικό όργανο σε επίπεδο κεντρικής διοίκησης της Γεωργίας στο οποίο ανατίθεται η διασφάλιση συνεκτικής πολιτικής και η εφαρμογή της σε όλους τους τομείς που συνδέονται με τις δημόσιες συμβάσεις είναι ο Κρατικός Οργανισμός Προμηθειών (SpA) της Γεωργίας. Ο SpA είναι ανεξάρτητο νομικό πρόσωπο δημοσίου δικαίου, εξουσιοδοτημένο να διασφαλίζει τη συμμόρφωση με τις διατάξεις του νόμου περί δημόσιων συμβάσεων (PPL) και την τήρηση αυτών.
            Ο SpA ιδρύθηκε με το διάταγμα αριθ. 223 της 5ης Ιουνίου 2001 του Προέδρου της Γεωργίας, το οποίο βασιζόταν στον PPL που εκδόθηκε στις 9 Δεκεμβρίου 1998 από το κοινοβούλιο της Γεωργίας. Στη συνέχεια, ο SpA συγχωνεύθηκε με την Αρχή Ανταγωνισμού της Γεωργίας (GCA). Μετά την υπογραφή της συμφωνίας, προκειμένου να ικανοποιηθούν πλήρως οι απαιτήσεις της, ο SpA και η GCA χωρίστηκαν σε δύο χωριστά θεσμικά όργανα. Ως εκ τούτου, το ισχύον καθεστώς του SpA καθορίστηκε με το διάταγμα αριθ. 306 της 23ης Απριλίου 2014 της κυβέρνησης της Γεωργίας.
            Οι δραστηριότητες του SpA διέπονται από το Σύνταγμα της Γεωργίας, διεθνείς συμφωνίες, συμπεριλαμβανομένης τη συμφωνίας, το γεωργιανό δίκαιο και το καταστατικό του SpA Ο κρατικός έλεγχος των δραστηριοτήτων του SpA ασκείται από την κυβέρνηση της Γεωργίας. Η κυβέρνηση της Γεωργίας εγκρίνει επίσης τη δομή και το καταστατικό του SpA.
            Ο πρόεδρος του SpA διορίζεται και παύεται από τον πρωθυπουργό της Γεωργίας.
            Το προσωπικό του SpA προσλαμβάνεται και προάγεται σύμφωνα με τον Γεωργιανό Εργατικό Κώδικα. Ο συνολικός αριθμός των μόνιμων υπαλλήλων είναι επί του παρόντος 123, και 22 υπάλληλοι προσλαμβάνονται με σύμβαση ορισμένου χρόνου, καθεστώς που κρίνεται επαρκές δεδομένων των καθηκόντων που επιτελεί ο SpA επί του παρόντος.
            Ο SpA έχει αποκτήσει ισχυρή φήμη εντός της διοίκησης της κυβέρνησης της Γεωργίας, καθώς και μεταξύ των διεθνών χρηματοπιστωτικών οργανισμών, της κοινότητας των χορηγών και των διεθνών συμφεροντούχων, για την αποτελεσματική και αποδοτική άσκηση των καθηκόντων και των αρμοδιοτήτων του. Ο SpA διαδραματίζει κεντρικό ρόλο στη διευκόλυνση και τον συντονισμό της εφαρμογής των υποχρεώσεων στο πλαίσιο της συμφωνίας και κατευθύνει τη διαδικασία της σταδιακής προσέγγισης με το ενωσιακό κεκτημένο, όπως ορίζεται στο παράρτημα XVI-Β της συμφωνίας. Ο SpA έχει την ικανότητα να στηρίζει αποτελεσματικά την ανάπτυξη του συστήματος δημόσιων συμβάσεων (συμπεριλαμβανομένου του νομικού τοπίου και ολόκληρου του οικονομικού συστήματος) στη Γεωργία.
            Το εύρος των καθηκόντων που αναθέτει το γεωργιανό δίκαιο στον SpA καλύπτει τις γενικές απαιτήσεις που συνιστά η διεθνής πρακτική για τα όργανα αυτά, προκειμένου να υποστηριχθεί η βελτίωση του νομικού πλαισίου και να ενισχυθεί η επιχειρησιακή ικανότητα σε επίπεδο αναθετουσών αρχών και οικονομικών φορέων. Η ρυθμιστική λειτουργία, η λειτουργία παρακολούθησης, η υπηρεσία υποστήριξης και οι εκπαιδευτικές λειτουργίες ασκούνται επαρκώς από τον SpA.
            Οι πρόσθετες λειτουργίες του SpA είναι οι ακόλουθες:
            
                        —
                     
                     
                        παρακολούθηση της διαδικασίας σύναψης δημόσιων συμβάσεων·
                     
                  
                        —
                     
                     
                        προετοιμασία και έκδοση δευτερευουσών κανονιστικών πράξεων που διέπουν τη διαδικασία σύναψης δημόσιων συμβάσεων·
                     
                  
                        —
                     
                     
                        μελέτη και ανάλυση της κατάστασης στο σύστημα δημόσιων συμβάσεων με βάση τις εκθέσεις που λαμβάνει από τις αναθέτουσες αρχές και υποβολή προτάσεων στην κυβέρνηση της Γεωργίας για τη λήψη σχετικών αποφάσεων·
                     
                  
                        —
                     
                     
                        προετοιμασία τυποποιημένων και ειδικών προγραμμάτων κατάρτισης και μεθοδολογικών εργαλείων, καθώς και διοργάνωση σεμιναρίων και κατάρτισης για τις κεντρικές και τοπικές αρχές αυτοδιοίκησης, τους εκπροσώπους των μέσων μαζικής ενημέρωσης και άλλους ενδιαφερομένους·
                     
                  
                        —
                     
                     
                        δημιουργία, επικαιροποίηση και εποπτεία ενοποιημένης βάσης δεδομένων για τις δημόσιες συμβάσεις·
                     
                  
                        —
                     
                     
                        παροχή συμβουλευτικών υπηρεσιών στις αναθέτουσες αρχές·
                     
                  
                        —
                     
                     
                        υποστήριξη της εισαγωγής σύγχρονων τεχνολογιών της πληροφορίας και της επικοινωνίας στο σύστημα δημόσιων συμβάσεων·
                     
                  
                        —
                     
                     
                        υποστήριξη της λειτουργίας του Ενοποιημένου Ηλεκτρονικού Συστήματος Δημόσιων Συμβάσεων και διασφάλιση της ροής ηλεκτρονικών εγγράφων κατά τη διάρκεια των διαδικασιών σύναψης συμβάσεων·
                     
                  
                        —
                     
                     
                        εξέταση διαφορών που προκύπτουν κατά τη σύναψη συμβάσεων·
                     
                  
                        —
                     
                     
                        έλεγχος της νομιμότητας των διαδικασιών σύναψης συμβάσεων και καθορισμός της πολιτικής για τη ρύθμιση των διαδικασιών σύναψης συμβάσεων·
                     
                  
                        —
                     
                     
                        τήρηση του Μαύρου Καταλόγου και του Λευκού Καταλόγου·
                     
                  
                        —
                     
                     
                        εντοπισμός και/ή ενσωμάτωση ενός αντικειμένου προμήθειας στο σύστημα ταξινόμησης·
                     
                  
                        —
                     
                     
                        διεξαγωγή ενοποιημένων διαγωνισμών για ορισμένα αντικείμενα προμηθειών·
                     
                  
                        —
                     
                     
                        εκπόνηση ετήσιας έκθεσης σχετικά με τις δραστηριότητές του και υποβολή της στην κυβέρνηση της Γεωργίας έως τις 15 Μαΐου κάθε έτους και δημοσίευση της εν λόγω έκθεσης στον δικτυακό τόπο του SpA.
                     
                  Η απαίτηση κατά το άρθρο 143 παράγραφος 2 στοιχείο β) της συμφωνίας εκπληρώθηκε στις 2 Ιουλίου 2020 με τον νόμο της Γεωργίας αριθ. 6730.
            Με τον νόμο της Γεωργίας αριθ. 6730 καταργήθηκε το πρώην όργανο προσφυγής «Συμβούλιο Επίλυσης Διαφορών» (επίσημη μετάφραση από τα γεωργιανά) και συστάθηκε νέος ανεξάρτητος και αμερόληπτος δημόσιος φορέας. Το νεοσυσταθέν διοικητικό όργανο θα λειτουργεί ως όργανο προσφυγής σχετικά με καταγγελίες που αφορούν δημόσιες συμβάσεις, συμπράξεις δημόσιου και ιδιωτικού τομέα και δραστηριότητες παραχώρησης. Οι τροποποιήσεις που επήλθαν με τον νόμο της Γεωργίας αριθ. 6730 εφαρμόστηκαν επίσης σε θέματα που σχετίζονται με την ανάθεση συμβάσεων μέσω «απλουστευμένων» δημόσιων συμβάσεων (απευθείας, μίας πηγής), π.χ. στη διαδικασία έγκρισης από τον Οργανισμό Κρατικών Προμηθειών για τη διενέργεια συναλλαγών στον τομέα των δημόσιων συμβάσεων μέσω «απλουστευμένων» δημόσιων συμβάσεων κατόπιν «επείγουσας ανάγκης».
            Οι διατάξεις του νόμου της Γεωργίας αριθ. 6730 προβλέπουν κατάλληλες εγγυήσεις σχετικά με την ανεξαρτησία και την αμεροληψία, όπως απαιτείται από το άρθρο 143 παράγραφος 2 στοιχείο β) της συμφωνίας.
            
               Απαίτηση (1)(β):
            
            Ως προς το δεύτερο μέρος της πρώτης απαίτησης, σύμφωνα με το άρθρο 144 της συμφωνίας, τα μέρη θα συμμορφώνονται με σειρά βασικών προτύπων για την ανάθεση όλων των συμβάσεων, όπως ορίζεται στις παραγράφους 2 έως 15 του εν λόγω άρθρου σχετικά με τη δημοσίευση, την ανάθεση συμβάσεων και τη δικαστική προστασία. Τα εν λόγω βασικά πρότυπα απορρέουν άμεσα από τους κανόνες και τις αρχές των δημόσιων συμβάσεων, όπως διέπονται από το ενωσιακό κεκτημένο στον τομέα των δημόσιων συμβάσεων, περιλαμβανομένων των αρχών της μη εισαγωγής διακρίσεων, της ίσης μεταχείρισης, της διαφάνειας και της αναλογικότητας.
            Οι αρχές αυτές ενσωματώθηκαν στους κανόνες της Γεωργίας για τις δημόσιες συμβάσεις με τη θέσπιση συστήματος ηλεκτρονικών δημόσιων συμβάσεων το 2010 και την έκδοση των τροποποιήσεων του PPL με τον νόμο της Γεωργίας αριθ. 617 της 6ης Απριλίου 2017.
            Το 2010 η Γεωργία εισήγαγε ένα σύστημα ηλεκτρονικών δημόσιων συμβάσεων με τη δημιουργία του επονομαζόμενου «GE-GP» - του «Ενιαίου Ηλεκτρονικού Συστήματος Δημόσιων Συμβάσεων» της Γεωργίας. Από την εισαγωγή του συστήματος ηλεκτρονικών δημόσιων συμβάσεων, το 100 % των δημόσιων συμβάσεων στη Γεωργία διεξάγεται μέσω ηλεκτρονικών δημόσιων συμβάσεων, γεγονός που διασφαλίζει τη διαφάνεια και τονώνει τον ανταγωνισμό. Η διαφάνεια του συστήματος ηλεκτρονικών δημόσιων συμβάσεων συμμορφώνεται πλήρως με τις ενωσιακές απαιτήσεις όσον αφορά τις αρχές δημοσίευσης, καθώς όλες οι πληροφορίες σχετικά με τις προκηρύξεις υποβολής προσφορών και την ανάθεση συμβάσεων είναι απολύτως διαφανείς χωρίς περιορισμούς.
            Προκειμένου να ανταποκριθεί σε ορισμένους από τους άλλους βασικούς κανόνες του άρθρου 144 της συμφωνίας και να αντιμετωπίσει τη μη συμμόρφωση του PPL, ο SpA κατάρτισε σχέδιο τροποποιήσεων του PPL. Η κυβέρνηση της Γεωργίας ενέκρινε τις προτεινόμενες τροποποιήσεις τον Δεκέμβριο του 2016 και στη συνέχεια τις διαβίβασε στο κοινοβούλιο της Γεωργίας. Οι τροποποιήσεις αυτές εγκρίθηκαν από το κοινοβούλιο της Γεωργίας στις 6 Απριλίου 2017 με τον νόμο της Γεωργίας αριθ. 617. Οι τροποποιήσεις αφορούσαν τις ακόλουθες βασικές κατευθύνσεις: α) τις βασικές αρχές· β) τις τεχνικές προδιαγραφές· και γ) τις προθεσμίες.
            
                        α)
                     
                     
                        Η τροποποίηση του PPL αφορούσε το άρθρο 2 στοιχείο γ) και το άρθρο 13 του PPL, προκειμένου να εισαχθούν οι αρχές της ίσης μεταχείρισης και της αναλογικότητας, οι οποίες δεν μνημονεύονταν ρητώς.
                     
                  
                        β)
                     
                     
                        Η τροποποίηση του PPL αφορούσε το άρθρο 12-1 παράγραφος 6 του PPL, προκειμένου να εισαχθεί η χρήση γενικής περιγραφής της επίδοσης, τεχνικών και/ή λειτουργικών κριτηρίων για τον καθορισμό των χαρακτηριστικών των απαιτούμενων έργων, προμηθειών ή υπηρεσιών. Σύμφωνα με τη νέα διάταξη, οι αναθέτουσες αρχές θα είναι σε θέση να καταρτίζουν προδιαγραφές με βάση κριτήρια επίδοσης και τεχνικά και/ή λειτουργικά κριτήρια, επιτρέποντας έτσι την υποβολή προσφορών που αντικατοπτρίζουν την ποικιλομορφία των τεχνικών λύσεων στην αγορά. Διευκρινίστηκε ότι, κατά την κατάρτιση των απαιτήσεων της πρόσκλησης υποβολής προσφορών, προτεραιότητα πρέπει να δίνεται στα κριτήρια επίδοσης και λειτουργίας·
                     
                  
                        γ)
                     
                     
                        η τροπολογία εισήγαγε εύλογα χρονικά πλαίσια όσον αφορά τις προσκλήσεις υποβολής προσφορών και για την εξοικείωση με τους όρους του διαγωνισμού.
                     
                  Αυτές οι τροποποιήσεις του PPL τέθηκαν σε ισχύ στις 19 Ιουλίου 2017. Νέες τροποποιήσεις έχουν επίσης αυξήσει τις προθεσμίες για την υποβολή προσφορών κάτω από τα όρια της Ένωσης. Επί του παρόντος, οι προθεσμίες για κάθε τύπο διαδικασιών, κάτω και πάνω από τα όρια της Ένωσης, είναι οι ακόλουθες:
            
                        Τύπος διαδικασίας
                     
                     
                        Αντικείμενο
                     
                     
                        Χρηματικό όριο
                     
                     
                        Προθεσμίες
                     
                  
                        Ηλεκτρονική προσφορά
                     
                     
                        Συμβάσεις προμηθειών και υπηρεσιών
                     
                     
                        Από 5 000  GEL έως 150 000  GEL
                     
                     
                        7 ημέρες
                     
                  
                        Πάνω από 150 000  GEL
                     
                     
                        10 ημέρες
                     
                  
                        Συμβάσεις έργων
                     
                     
                        Από 5 000  GEL έως 300 000  GEL
                     
                     
                        10 ημέρες
                     
                  
                        Πάνω από 300 000  GEL
                     
                     
                        20 ημέρες
                     
                  
                        Πάνω από τα όρια της Ένωσης
                     
                     
                        Συμβάσεις προμηθειών και υπηρεσιών
                     
                     
                        135 000  EUR και άνω
                     
                     
                        30 ημέρες
                     
                  
                        Συμβάσεις έργων
                     
                     
                        5 225 000  EUR και άνω
                     
                  
               Απαίτηση (2):
            
            Όσον αφορά τη δεύτερη απαίτηση της φάσης Ι όπως καθορίζεται στο παράρτημα XVI-B της συμφωνίας, είναι αναγκαία η έγκριση χάρτη πορείας, όπως ορίζεται στο άρθρο 145 της συμφωνίας. Το άρθρο 145 παράγραφος 1 της συμφωνίας προβλέπει ότι, πριν από την έναρξη της σταδιακής προσέγγισης των νομοθεσιών, η Γεωργία πρεέπει να υποβάλλει στην Επιτροπή Σύνδεσης στη σύνθεσή της για τα εμπορικά θέματα αναλυτικό χάρτη πορείας για την εφαρμογή του κεφαλαίου 8 του τίτλου IV της συμφωνίας, με χρονοδιαγράμματα και ορόσημα. Ο εν λόγω χάρτης πορείας, ο οποίος σύμφωνα με τη συμφωνία πρέπει να συμμορφώνεται με τις φάσεις και τα χρονοδιαγράμματα που ορίζονται στο παράρτημα XVI-B, πρέπει να περιλαμβάνει όλες τις μεταρρυθμίσεις ως προς την προσέγγιση με το κεκτημένο της Ένωσης και τη δημιουργία θεσμικής υποδομής.
            Στις 31 Μαρτίου 2016 η κυβέρνηση της Γεωργίας ενέκρινε τον χάρτη πορείας με το διάταγμα αριθ. 536 «Σχετικά με τις προγραμματισμένες αλλαγές στον τομέα των δημόσιων συμβάσεων που προβλέπονται σύμφωνα με τις υποχρεώσεις μεταξύ της Γεωργίας και της ΕΕ εντός του πεδίου εφαρμογής της συμφωνίας για τη σφαιρική και σε βάθος ζώνη ελεύθερων συναλλαγών (DCFTA)». Το εν λόγω διάταγμα τροποποιήθηκε με τα διατάγματα αριθ. 154 της 22ας Ιανουαρίου 2018 και αριθ. 974 της 12ης Ιουνίου 2020 της κυβέρνησης της Γεωργίας.
            Ο πορείας περιλαμβάνει όλες τις μεταρρυθμίσεις όσον αφορά την προσέγγιση με το ενωσιακό κεκτημένο και τη δημιουργία θεσμικής υποδομής και συμμορφώνεται με τις φάσεις και τα χρονοδιαγράμματα που καθορίζονται στο παράρτημα XVI-B της συμφωνίας σύμφωνα με το άρθρο 145 της συμφωνίας.